****

**بەش: ئابووری**

**كۆلێژ: بەڕێوەبردن و ئابووری**

**زانكۆ: سەلاحەددین-هەولێر**

**بابەت:سياسەتەكانى گەشەپێدان ئابووری**

**پەرتووکی کۆرس – (3)**

**ناوى مامۆستا: پ.ی.د. لقمان عثمان عمر**

**ناوى ماموستا: م. لاوين رفيق احمد**

**ساڵى خوێندن/ وةرزي دووەم : 2022-2023**

**پەرتووکی کۆرس**

 **Course Book**

|  |  |
| --- | --- |
| **گەشەپێدان و پلانی ئابووری** | **1. ناوى كۆرس** |
| **پ.ی.د. لقمان عثمان عمر و لاوين رفيق احم** | **2. ناوى مامۆستاى بەر پرس**  |
| **ئابووری-کۆلیژی بەڕێوەبردن و ئابووری** | **3. بەش/ کۆلێژ** |
| **ئیمێل:****Luqman.omer@su.edu.krd****Laween.ahmed@su.edu.krd** | **4. پەیوەندی** |
| **3** | **5. یەکەى خوێندن (بە سەعات) لە هەفتەیەک** |
| **(3x3=9) + (1x5=5) = 14** | **6. ژمارەی کارکردن** |
|  | **7. کۆدی کۆرس** |
| **ناو: لقمان عثمان عمر****بڕوانامە: ساڵی ١٩٩٣ بەکالۆریۆس لە بەشی ئابووری- کۆلێژی بەڕێوەبردن وئابووری- ز.سەلاحەددین، ساڵی ١٩٩٩ ماستەر لە بەشی ئابووری- کۆلێژی کارگێڕی و ئابووری- ز.دهۆک، ساڵی ٢٠١٢ دکتۆرا لە بەشی ئابووری- کۆلێژی بەڕێوەبردن وئابووری- ز.سەلاحەددین.****ناو: لاوين رفيق احمد****2004 به‌كه‌‌لۆريوس له‌ به‌شي ئابووري زانكۆي سه‌لاحه‌دين/ هه‌ولێر.****2010 ماجستير له‌ به‌شي ئابووري زانكۆي سه‌لاحه‌دين/ هه‌ولێر.****2020 قوتابي دكتورا تا ئيستا** | **8. پرۆفایەلی مامۆستا** |
| **دواکەوتوویی ئابووری، گەشەپێدانی ئابووری، سیاسەتەکانی گەشەپێدان، پلانی ئابووری ستراتیژی.** | **9. وشە سەرەکیەکان** |
| **10. ناوەرۆکی گشتی کۆرس:****بەشی ئابووری وەک بەشێکی زیندوو کاردەکات بۆ پێگەیاندنی کادری لێهاتوو بۆ ئەوەی ڕۆڵیان هەبێت لە ژیانی ئابووری کۆمەڵگا بە جۆرێک کە بتوانن خاڵ لەسەر هەر پیتێک دابنێن کە پێویست دەکات چ بۆ چارەسەرکردنی گرفتەکان و قەیرانەکان بێت وە چ بۆ هەنگاونان بەرەو ئاستی بەرزتر لە ئاستی بەدەست ‌هێنراو، وە بۆ هەموو چالاکیەک لە کەرتە جیاوازەکانی ئابووریدا، دەکرێت ئەمەش بەرجەستە بکرێت لە کادرەکانی پسپۆڕی ئابووری لە میانەی خوێندنی چەند بابەتێک لەوانە بابەتەکانی وانەی گەشەپێدان و پلانی ئابووری کەلە میانەی دا سەرەتایەک فێر دەبن لە گرفتی ئابووری چ وەکو چەمك چ وەك ڕەهەندەکانی ئەمەش دەببێتە ڕێگا خۆشکەر بۆ پەنا بردنە بەر بنەماکانی گەشە و گەشەپێدانی ئابووری بۆ چۆنیەتی هەنگاونان لە ئابووری وڵاتدا تاوەکو خۆشگوزەرانی ئابووری و کۆمەڵایەتی فەراهەم بکرێت بۆ تاکەکانی کۆمەڵگا کە ئامانجی سەرەکی گەشەپێدانی ئابووریە، دیارە ئەمەش پێویستی بە فێربوونی پلانە کە چۆن وە بۆچی وە کەی دادەنرێت. وە بۆ ئەوەی فێرخوازان تێگەیشتنێکی زانستیان بۆ گەڵاڵە بێت پێویست دەکات بەرچاو ڕوونیان هەبێت لە گرینگی خوێندنی ئەم وانەیە کە شرۆڤەیەکی هەموەکی دەکات بۆ هەموو کەرتە ئابووریەکان ئەویش لەسەر بنەمای بوونی پەیوەندی تەواوکاری لە نێوان کەرتەکان بۆ گەشەپێدانی ئابووری کە ناکرێت چالاکیەکانی کەرتەکان لەیەکتر داببڕدرێن. وە لەبەر ئەوەی بابەتەکانی وانەکە دابەش دەکرێت بەسەر چوار تەوەرە کە بەشێوەیەکی ناڕاستەوخۆ لە پێشتردا ئاماژەی پێکرا، ئەمەو بۆ هەر یەکێکیان گفتوگۆ لەسەر بنەماکان و بیردۆزەکان هەروەها سیاسەتەکانیان دەکرێت، وە بابەتەکانی هەر چوار تەوەرەکە وەکو کۆمەڵێك بازنەن کە بە هەموویان زنجیرەیەك دروست دەکەن. وە ئەوەی شایانی باسە لە کاتی باسکردنی سیاسەتەکان بۆ گەشەی کەرتەکان و تێکڕای گەشەی هەموو کەرتەکان جیاوازی دەکرێت لە قۆناغێك بۆ قۆناغێکی تر بەرەو پێشچوونی ئابووری وڵات لەگەڵ ڕەچاوکردنی سوود وەرگرتن لە تاقیکردنەوەی وڵاتان، وە بۆ ئەوەی سیاسەتەکان گونجاو بن بۆ جێبەجێکردن پێویست دەکات کە پلانێکی گونجاو و گشتگیر دابڕێژرێت کە بە پێی هەل و مەرجی ژیانی ئابووریدا بێت یاخود سروشتی گٶڕاوەکانی ئابووری کە لە هەلومەرجەکەدان کە دەکرێت زۆربەیان ستراتێژی بێت. وە بۆ ئەوەی دەرچوانی بەشی ئابووری هەلی کاریان بۆ بڕەخسێت دەکرێت سوود لە بنەماکان و سیاسەتەکان وەربگرن بۆ ئەوەی بەکاری بهێنن لە یەکەکانی ئابووری وەبەرهێنان.** |
| **11. ئامانجەکانی کۆرس****دیارە مرۆڤەکانی هەر لەسەرەتاوە لەگەڵ سروشتدا لە کێشمەکێشمدا بوونە، تا گەیشتە ئەوەی بۆ دەستەبەرکردنی ژیانی ئەوەی لەلا دروست بوو کە نهێنی بوونی و مانەوەی خۆی دەبینێتەوە بە خۆ گونجاندن لەگەڵ سروشتدا، وە دەرامەتەکانی تیایە بدۆزێتەوە وە بەگەڕیان بخات بۆ ئەوەی ژیانی مسۆگەر بکات بۆ ئێستا و داهاتووی، چونکە ترسی ئەوەی هەبووە کە هەندێك لە دەرامەتەکان نوێ نابنەوە وە لە ناو دەچن بە تێپەڕبوونی کات، وە هەوڵی ئەوە بدات کە جێگرەوەی دەرامەتەکان بدۆزێتەوە بۆ ئەوەی ژیانی بەردەوام بێت. ئەمە سەرەتای بیرکردنەوەیەکی ئابووری بوو کە بەرچاو ڕوونیدا بە مرٶڤەکان کە هەژاری و دەوڵەمەندی هەیە وە بەهێزی و لاوازی هەیە هەروەها زۆری و کەمی هەیە کە لەمیانەی بەگەڕخستن و وەبەرهێان بەرجەستە دەبێت ئەمەش وایکرد هەوڵ بدرێت کەدەست بەسەر زەویدا بگیرێت. بەم شێوەیە مرۆڤ هەوڵی دا کە دەستەبەری باشترین هۆکارەکان بکات بۆ تێرکردنی پێداویستیە سەرەکیەکانی، وە کۆششی کرد بۆ ئەوەی ژیانی ئابووری ڕێك بخات بەچەند داب و نەریت و یاسایەك کە لە خزمەتی ئامانجەکانی مرۆڤدا بن. لەم پێناوەشدا ڕووبەڕووی چەندین گرفت بویەوە کە بەشێکیان پەیوەست بوو بە شوێنی ژیانی، وە هەوڵی دا چارەسەری گرفتەکان بکات چ لە ڕێگای پەیوەندی لەگەڵ تاکەکانی تری کۆمەڵگا یاخود بە هاوکاری کۆمەڵگاکانی تری مرۆڤایەتی. هەروەها مرۆڤەکان ڕووبەڕووی هەندێك گرفتی تر بوونەتەوە لەسەردەمی نوێدا بەهۆی هەندێك یاسا کە لە وڵاتان دەردەچێت جیاواز لەبەرژەوەندی هەندێك وڵاتانی تر بۆ ئەوەی بتوانن سوود لە دەرامەتە دەگمەنەکانی خۆیان وەربگرن و پارێزگاری لێ بکەن جا چ بە هۆکارە ئابووریەکان بێت یاخود کارەساتە سروشتیەکان. لەبەر ڕۆشنایی ئەمانەی ڕابردوو ئامانجی ئەم وانەیە خۆی دەبینێتەوە لە دیاری کردنی سروشتی دواکەوتوویی ئابووری، وە چۆنیەتی دەستەبەرکردنی گەشە و گەشەپێدانی ئابووری، سەرەڕای دیاری کردنی گرنگی پلان بۆ دانانی نەخشە ڕێگایەك بۆ سیاسەتەکان کە خزمەتی دەستەبەرکردنی گەشە و گەشەپێدانی ئابووری دەکات.** |
| **12. ئەرکەکانی قوتابی****ئەرکی قوتابی خوێندکار خۆی دەبینێتەوە لە ئامادەبوونی لە هۆڵی خوێندن و تاقیکردنەوەکان و نوسینی ڕاپۆرت و ئەنجامدانی سیمینار.** |
| **13. ڕێگه‌ی وانه‌‌ ووتنه‌وه‌**  **رێگەی وانە وتنەوە خۆی دەبێنێتەوە لە بەکار هێنانی داتاشۆ بۆ ناونیشانە سەرەکیەکان و پێناسەکان و ئامارەکان هەروەها بەکارهێنانی تەختەی سپی، وە بەژداری کردنی قوتابی خوێندکار لەگفتوگۆ کردن لە میانەی پرسیار و وەڵام. وە کۆی بابەتەکانی وانەکە دەدرێت بە قوتابی خوێندکار.** |
| **14. سیستەمی هه‌ڵسه‌نگاندن****بە پێی ڕێنمایەکان کە بە مامۆستایان ڕاگەیەنراوە بۆ ساڵی خوێندنی 2022-2023 کۆ نمرەی کۆششی ساڵانە بو وةرزي يةكةم کە (٤٠)**‌ **نمرەیە دەبێت لە ڕێگای ئەنجامدانی دوو تاقیکردنەوە بێت کە دابەش دەکرێت بەسەر (٢٠) نمرە بۆ هەر یەکێکیان، بەڵام دەکرێت بۆ هاندانی قوتابی خوێندکار بەژداری کردن و ئەنجامدانی سیمینار بەشێك بن لە هەڵسەنگاندنی ئاستی فێربوون.** |
| **15. ده‌رئه‌نجامه‌کانی فێربوون****لە میانەی خوێندنی ئەم وانەیە کە دابەش دەکرێت بەسەر چوار تەوەرەی سەرەکی وەك لە پێشووتر ئاماژەی بۆ کراوە دەکرێت قوتابی خوێندکار شارەزایی بگاتە ئاستێك کە بزانێت دواکەوتووی مانای چیە، ڕەهەندەکانی بریتین لە چی، ئەو پێوەرانە چین بۆ جیاکاری لە نێوان وڵاتی پێشکەوتوو وە وڵاتی دواکەوتوو، دیاردەکانی دواکەوتوویی چین جا چ ئابووری بێت یاخود نا ئابووری بێت هەروەها ئەو دیدگایانە چین کە باس لە دروست بوونی دواکەوتوویی دەکەن. وە فێری ئەوە دەبێت کە چۆن حکومەت دەتوانێت گەشەی ئابووری ئەنجام بدات بۆ کەرتەکان، وە چ جۆرە سیاسەتێك گونجاوە بە گوێرەی بارودۆخی ئابووری وڵات. وە سەبارەت بە گەشەپێدانی ئابووری فێری ئەوە دەبێت کە ئامانجی گەشەپێدانی ئابووری چۆن دەستەبەر دەىێت جا چ بۆخٶشگوزەرانی ئابووری بێت یاخود بۆ خۆشگوزەرانی کۆمەڵایەتی بێت، وە چۆن سیاسەتەکان دادەڕێژرێن، وە ڕۆڵی کەرتەکان چیە لە گەشەپێدانی ئابووری، وە یاساکان چۆن دەتوانن پاڵپشت بن لەسەرکەوتنی سیاسەتەکان. وە بۆ ئەوەی ئامانجەکانی گەشە و گەشەپێدان دەستەبەر بکرێن چۆن پلان دادەنرێت، وە پلانی ئابووری ڕێچکەی چالاکیەکان چۆن رێکدەخات، وە بۆ ئەوەی بەڕێژەیەکی بەرز و ماوەیەکی درێژ گەشە و گەشەپێدان دەستەبەربکرێن چۆن پلانی ستراتیژی دادەنرێت. هەموو ئەمانە بە جۆرێك لە جۆرەکان دەکرێت لە یەکەکانی ئابووری بەکاربهێنرێت ئەمەش وا دەکات لە بازاڕی کاردا هەل بڕەخسێت بۆ سوود وەرگرتن لە بنەماکانی ئەم زانستە.**  |
| **16. لیستی سەرچاوە****١- د. فلیح حسن خلف، التنمیة الاقتصادیة، الطبعة الاولی، دار الکتب للطباعة والنشر، الموصل- العراق، ١٩٨٦****٢- میشیل ب. تودارو، التنمیة الاقتصادیة، ترجمة د. محمود حسن حسني و د. محمود حامد محمود، الطبعة الاولی، دار المریخ للنشر، الریاض-السعودیة، ٢٠٠٦****٣- د. احمد عارف العساف، د. محمود حسین الوادي، التخطیط و التنمیة الاقتصادیة، الطبعة الاولی، دار المسیرة للنشر والتوزیع و الطباعة، عمان-الاردن، ٢٠١١****٤- د. عقیل جاسم عبدالله، المدخل الی التخطیط الاقتصادي، منهج نظري و اسالیب تخطیطه، الطبعة الثانیة، دار مجدلاوي للنشر، عمان-الاردن، ١٩٩٩****٥- اجیت ك. داسکوبتا، النظریة الاقتصادیة و البلدان النامیة، ترجمة: د. یحیی غني النجار، الطبعة الاولی، مطبعة العمران، بغداد-العراق، ٢٠٠٥****٦- د. حسن کریم حمزة، العولمة المالیة و النمو الاقتصادي، الطبعة الاولی، دار صفاء للنشر والتوزیع، عمان-الاردن، ٢٠١١.****٧- محمد طاهر الهاشمي، المصارف الاسلامیة و المصارف التقلیدیة: الاساس الفکري و الممارسات الواقعیة و دورها في تحقیق التنمیة الاقتصادیة و الاجتماعیة، الطبعة الاولی، منشورات جامعة ٧ اکتوبر، مصراته-لیبیا، ٢٠١٠.****٨- ئاماری ڕێکخراوەکانی نێودەوڵەتی سەبارەت بابەتەکان کە ساڵانە بڵاو دەکرێنەوە لە پێگە ئەلیکترۆنیەکان.**  |
| **ناوی مامۆستای وانەبێژ** | **17. بابەتەکان** |
| **پ.ی.** **د. لقمان عثمان عمر****م لاوين رفيق احمد** | **هەفتەی یەکەم : پێشەکیەك لە گرفتی دواکەوتوویی ئابووری+ پێناسەی دواکەوتوویی ئابووری.****هەفتەی دووەم : پێوەرەکانی دواکەوتوویی ئابووری.****هەفتەی سێیەم : دیاردەکانی دواکەوتوویی ئابووری- دیاردە ئابووریەکان.****هەفتەی چوارەم دیاردەکانی دواکەوتوویی ئابووری- دیاردە نائابووریەکان.****هەفتەی پێنجەم شیکردنەوەی دواکەوتوویی لەسەر بنەمای هۆکارە سروشتیەکان.****هەفتەی شەشەم :شیکردنەەوەی دواکەوتوویی لەسەر بنەمای هۆکارە رۆشنبیری و کۆمەڵایەتیەکان.****هەفتەی حەوتەم : گەشەی ئابووری: چەمکەکان + بنەماکان.****هەفتەی هەشتەم : بیردۆزەی جوزیف شومبیتر بۆ گەشەی ئابووری + بیردۆزەی ولیام والت ڕۆستٶ.****هەفتەی نۆیەم : بیردۆزەی هاڕۆد- دومار، گەشەی ئابووری.****هەفتەی دەیەم : بیردۆزەی ئارثر لویس (گەشەی کەرتی پیشەسازی) + گۆڕانی پەیکەری.****هەفتەی یازدەم :ئابووری گەشە: کەڵەکەبوونی سەرمایە + دانیشتوان و گەشەی هێزی کار + بەرەوپێشچوونی تەکنەلۆجیا.****هەفتەی دوازدەم : تایبەتمەندیەکانی گەشەی ئابووری لە وڵاتانی پێشکەوتوو(شەش تایبەتمەندی بیردۆزەی سیمۆن کۆزنتس).****هەفتەی سێزدەم :پشووی جەژنی سەری سالێ نوێ.****هەفتەی چواردەم:گەشەپێدانی ئابووری: چەمك + هۆکارەکان + جیاوازی لە نێوان گەشە و گەشەپێدان.****هەفتەی پازدەیەم :سیاسەتەکانی گەشەپێدانی ئابووری: سیاسەتی وەبەرهێنان.****هەفتەی شازدەم : تاقی کردنەوەی وەرزی یەکەم.** |
|  | 18. بابەتی پراکتیک : نیە. |
|  |  |
| **19. تاقیکردنەوەکان** **پرسیار: لە ماوەی کورت خایەن بە هۆکاری خواست بەرزی ونزمی لە داهاتی ناردەنیەکانی کەرەستەی سەرەتایی وڵاتانی تازەپێگەیشتوو ڕوودەدات، بۆچی ؟****وەڵام:- هۆکاری سەرەکی دەگەڕێتەوە بۆ پێویستی وڵاتانی پێشکەوتوو بە کەرستە سەرەتایەکان، کاتێك ئابووری وڵاتانی پێشکەوتوو ڕووبەڕووی قەیرانێك دەبێتەوە، ئەوە چالاکیەکانی بەرهەم هێنان لاواز دەبێت وکاردەکاتە سەر بڕی خواستیان لەسەر کەرەستە سەرەتاییەکان کە لە وڵاتانی تازەپێگەیشتوو هاوردەی دەکەن بەکەم بونەوە، ئەمەش وادەکات ناردەنی وداهات کەم ببێتەوە، بە پێچەوانەش ڕاستیەکەیەتی.** |
| **20. تێبینی تر****بۆ ئەوەی بابەتەکانی وانەکە زیاتر بگونجێت لەگەڵ پێویستیەکانی بازاڕی کار لە هەرێمی کوردستان پێویستە گۆڕانکاری بکرێت لە هەندێك لە بابەتەکان، ئەمەش پێویستی بە پێكهێنانی لێژنەیەکی زانستیە لەم بوارە بە شێوەیەك کە هەماهەنگی هەبێت(بکرێت) لە نێو هەموو بەشەکانی ئابووری لە زانکۆکانی هەرێم.** |
| **21. پێداچوونه‌وه‌ی هاوه‌ڵ**   |